Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: megkötésének. Az adatvédelmi biztos, utalva a földgázellátásról szóló 2003. évi XLII. törvény (a továbbiakban: Get.) adatvédelmi rendelkezéseket is érintõ módosítására, javaslatokat tett a közüzemi szerzõdés formanyomtatványának, illetve az általános szerzõdési feltételeknek a módosítására. A vizsgálat eredményeképpen a biztos a közüzemi szolgáltató azon kötelezettségére is felhívta a figyelmet, hogy a fogyasztókat szélesebb körben tájékoztassa az adatkezelés folyamatáról, céljáról, illetõleg
Paragraph Index: 651

megkötésének. Az adatvédelmi biztos, utalva a földgázellátásról szóló 2003. évi XLII. törvény (a továbbiakban: Get.) adatvédelmi rendelkezéseket is érintõ módosítására, javaslatokat tett a közüzemi szerzõdés formanyomtatványának, illetve az általános szerzõdési feltételeknek a módosítására. A vizsgálat eredményeképpen a biztos a közüzemi szolgáltató azon kötelezettségére is felhívta a figyelmet, hogy a fogyasztókat szélesebb körben tájékoztassa az adatkezelés folyamatáról, céljáról, illetõleg az adatszolgáltatás kötelezõ avagy önkéntes voltáról. (555/A/2005) A közüzemi szolgáltató adatkezelései tekintetében adatvédelmi szempontból kiemelt helyen található a harmadik fél részére történõ, követelésbehajtásokkal összefüggõ adattovábbítások jogszerûségének kérdése. A panaszosok többnyire azt sérelmezték, hogy számukra ismeretlen cégek keresték meg a szolgáltató irányába fennálló tartozásuk kiegyenlítése érdekében. A panaszok kivizsgálását követõen sajnálatos módon volt olyan eset, mikor az került megállapításra, hogy a követelésbehajtó cég nem tanúsít kellõ körültekintést az adatkezelés során. A közszolgáltatók üzletszabályzata már korábban is – szinte kivétel nélkül – rendelkezett az ügyfél fizetési kötelezettségének nem teljesítése esetére adatainak átadhatóságáról. Ez a megoldás azonban nem biztosította a tömeges szerzõdéskötések során

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes